钦定古今图书集成/明伦汇编/氏族典/第582卷 > 耶律有尚
## 钦定古今图书集成/明伦汇编/氏族典/第582卷 > 耶律有尚

按《元史耶律有尚传》：“有尚字伯强，辽金丹王十世孙。
祖父在金世，尝官于东平，因家焉。有尚资识绝人，笃
志于学，受业许衡之门，号称高弟。其学邃于性理，而
尤以诚为本，仪容辞令，动中规矩，识与不识莫不服
其为有道之君子。至元十年，以为助教。久之，除秘书
监丞，出知蓟州。为政以宽简得民情。除国子司业，大”
起学舍，增广弟子员，升国子祭酒，儒风为之丕振。二
十七年，以亲老辞职归。大德改元，复召为国子祭酒，
寻除集贤学士兼其职。顷之，迁太常卿，又迁集贤祭
酒，阶中奉大夫。有尚前后五居国学，其立教“以义理
为本，而省察必真切；以恭敬为先，而践履必端悫。凡
文词之小技，缀缉雕刻，足以破裂圣”人之大道者，皆
屏黜之。是以诸生知趋正学，崇正道，以经术为尊，以
躬行为务，悉为成德达材之士。大抵其教法壹遵衡
之旧，而勤谨有加焉。以年老力请还家。卒，年八十六。
赐谥“文正。”